
DISSERFATIO MEDICA, 


ZN AUT USL 5 
D E 


COLICA SATURNINA. 


QU A M, 
ANNUENTE SUMMO NUMINE, 


Ex Auctoritate Reverendi admodum Viri, 


D. GULIELMI ROBERTSON, 8.58. T. P. 
ACADEMIA EDINBURGEN AX Praefecti; 


NEC NON 


Ampliſſimi SENATUS ACADEMICI conſenſu, P 
Et nobiliſſimae FACULTATIS MEDICA decreto; 


PRO GRA DU DOCTORIS/ 


SUMMISQUE IN MEDICINA HONORIBUS AC PRIVILEGIITS 
RITE ET LEGITIME CONSEQUENDI1sS; 


Eruditorum examini ſubjicit 


IO ANNE S FF R 


Ex INSULA ANTIGUAE, 
Societatis Regiae Medicae Edinenſis Socius. 


Felix, qui potuit rerum cognoſcere cauſas. 


Ad diem 24. Junii, hora locoque ſolitis. 


KEV 


E DI N BS U « G& hd 
Apud BALFOUR et SME LEP 
Academiae Typographos. 


M DCC, LXXXVI, 

Viro optimo ſpectatiſſimo, 
SAMUELI TURNER, 
Armigero, 


Ob vitae probitatem inſignem, 


Amicitiam, in rebus laetis et adverſis, 


Intemeratam, 


Et plurima, fere innumera, beneficia, 


Lagiter in ſe collata; 


Haſce ſtudiorum primitias, 
Exiſtimationis ſincerae, et obſervantiae ſummae, 


Teſtimonium ; 


32323 

Necnon, 


ANDREAE DUNCAN, M. D. S R. et A. Ed. Soc. 


Principis Walliae et Scotiae Medico, 


Praeceptori ſuo, 
Propter amicitiam, 
Quam omnibus in rebus in ſe demonſtravit, 
Plurimaque ejus conſilia 
Privata, excellentiſſima, 
Quae inde plane profluxerunt, 
Sibique, 
Per totum vitae decurſum, 
Erunt utilia; 
Has — ſacras eſſe 

DISS ERTATIO MEDICA. 


INAUGURAL IZ, 


D E 


COLICA SATURNINA. 


LMAE hujus Academae legibus, 

nemini, niſi tractatu quodam inau- 
gurali prolato, honores medicinae ſummos 
adipiſcendos ſtatuentibus obſequens, colicam 


ſaturninam in manibus verſare decrevi; 
infeſta enim illa popularibus meis, apud 
quos Indiae ad occaſum inſulas tenentes, 
mihi eſt in animo medicinam facere: Et 
quanquam, in rem tenebris obvolutam tan- 
tis, vim lucis novam affundere non queam 
fortaſſis, ſpes nihilominus ſubeſt, materi- 


A ; em, 

em, quae ad opuſculum hoc ſufficiat, non 


defuturam. 

Dolor ventrem imum, et inteſtina, praeci- 
pue ad umbilicum, torquens, atque alvus 
adſtricta, praecipua ſunt colicae ſigna. 
Noſologi tamen methodici hunc morbum 
in diverſas ſpecies diſtribuerunt; quarum 
ſeilicet complures, cauſis unde proveniunt, 
doloris quem adferunt genere, effectibus 
earum fortuitis, exitu, aliiſque ſignis, diſtin- 
gui poſſint; vix autem aut ne vix quidem, 
ſi ad tales diſcriminis notas vel diverſa no- 
mina advertamus animos, et ea, quae 
ſemper ad certas et bene diſcretas ſpecies 
ſanciendas conſpirare debent, perſcrutemur 
ſedulo, in omnibus unquam omnia talia 
reperiemus. Quatenus vero cauſae remo- 
tae, a quibus colica ortum trahat, diſcre- 
pantes, ſpecies exhibeant diverſas, agnoſ- 
cenda ſunt forſan diſcrimina. Quoniam 
vero, cum iis dubia miſceantur, ipſaque 
inſuper a propoſito meo aliena ſint, tem- 
pus in 1s enucleandis nolo terere. 


Conſcripta 


"4 

Conſcripta haec eſt totius generis colicae, 
ut a Culleno perhibetur explicatio : “ Dolor 
abdominis, praecipue circa umbilicum 
torquens, vomitus, alvus adſtricta.“ 

Septem ab illo tamen recenſentur ſpecies, 
quibus nomina ſunt a cauſis excitantibus 
indita; cum vero omnes proximam ean=- 
dem cauſam agnoſcant, et remediis ple- 
rumque eiſdem tolli poſſint, apud eas ni- 
hil morabimur; ſed ad inceptum tranſeun- 
tes, colicae pictonum, vel (ob rationes poſ- 
tea exponendas) ſatutninae characterem, in 


Culleni morem proferemus. 

Colica, © Praceunte ponderis vel moleſtiae 
in abdomine, praecipue circa umbilicum, 
* ſenſu ; accedente dolore colico, primum 
* levi, non continuo, et praecipue poſt 
paſtum aucto; tandem graviore et fere 
perpetuo ; cum dolore brachiorum, et 


dorſi, in paralyſin demum abeunte. 


* 


* 


* 

HISTORIA MORBI. 


Iners primum et debilis, mentem aerum- 
noſus, et corpus omne torpens fit ille, 
quem hic morbus corripit : Quoddam qua- 
fi pondus umbilici regionem gravans, et 
angores uſque ad ſcrobiculum cordis pro- 
latos, conqueritur; capitis dolor, aurium 
tinnitus, vertigo, oculorum hebetudo, vul- 
tus pallor, atque totius corporis dolores 
vagi, ſunt mala, quae, ſi non omnia ſemper, 
ſaepiſſime tamen vexant: Subeunt inſuper 
nauſea, vomitus, ventriculi aegritudo, et 
alia quae dy ſpepſiam ſignant; deficit mirum 
in modum appetitus cibi; ingeſta quae- 


cumque vomitu confeſtim rejiciuntur; nec 


interca movetur alvus. 

Quum haec per horas, vel dies forſitan 
aliquot permanſerint, ventris moleſtia, quae 
primo levis fuerat, ingraveſcit multum; 
brevi poſt, crebro vomendi nixu accedente, 

vomitus 


3 

vomitus ipſe mucum eximie acrem et 
bilem porraceam ejiciens ſubſequitur ; ab 
aegro ſentitur haec ſanies quaſi ab ipſa 
parte excruciata proveniens, et evoluta in 
pauxillum temporis morbi levamen prae- 
bet; fugax autem hoc, ingeminantibus 
cito doloribus. Fere per totum morbi ſpa- 
tium, ad ſcrobiculum cordis, vel ad unicum 
quoddam punctum inter 1d et umbilicum, 
ut hoſpitium conſidet dolor: Exinde tanta 
vi ad utrumque latus identidem proſiliunt, 
ut ſenſum quaſi corpus diſcinderetur 
edunt: Aliquando ad dorſum et lumbos 
tranſeuntes, curſum ureterum ſequentes, 
veſicam laceſſunt; et omnia deinceps, quae 
lithiaſeos acceſſiones comitantur, exhibent: 
Scrotum, ilia, femora, et crura interdum 
aggredientes ſubito, ad pectus interdum 
emicantes, et per humeros vel lacertos ſae- 
vientes, rheumaticos cruciatus ſimulant 
acerrimos. 

Si vero laboret ventriculus, immunes 
ſunt muſculi externi; viceque verſa, tis 
ſe male habentibus, ventriculus et inteſtina 

doloris 

doloris ſunt adeo expertia, quod ſaepe de- 
cedentis morbi ſpes inducatur aegro; de- 
cidit autem brevi haec ſpes hallucinans; 
duobus etenim vel tribus elapſis horis, um- 
bilici regionem et ſcrobiculum cordis ag- 
greditur viribus haud imminutis dolor. 
Rebus fic ſe habentibus, pars ea quae angi- 
tur conſtricta videtur, atque ſenſus adeſt, 
quaſi mucronibus tranſigeretur. Venter 
totus, circa umbilicum praecipue, nunc 
contractus tumores exhibet impares, nunc 
actus retro tergum verſus omnia ſua com- 


primit; nec, ſicut colicarum quarundam, 
in perpaucis horae momentis ſaepe quieſcit 
hujus dolor, confeſtim erupturus, ſed per 
aliquot horas aſſiduus eodemque tenore 
perſtat; exacerbantes nonnunquam ejus 
dolores adhuc magis intenduntur, vel per 
duas denuo vel tres horas interdum miteſ- 
cunt. Gelidis eodem tempore ſudoribus 
diffluitur; morboque hunc in modum per- 
tinaciter ſeſe gerente, nec unquam in me- 
liora defleftente, omnino ſomni quietiſque 
levamine privatur aeger, 


Ani 

Ani ſemper et veſicae urinariae muſculi 
ſphincteres afficiuntur, dyſuria exinde te- 
neſmoquecrebro. Aſtringitur interdum alvus 
tam valide, ano magna vi compreſſo et ad 
interiora retracto, quod natura vel arte non 
niſi ma ximo dolore cieatur : Vomitus 
praeterea, niſi medicamentis ſublatus, una 
cum doloribus perſeverat uſque; vel, fi 
forte deſinat, in locum ejus ſunt rufus 
amari, ſingultuſque ſaevi. 

Naſcens hoc malum non febris ſigna co- 
mitantur; intendente ſe vero frequenti- 
ores pulſus ; deceſſurum autem moleſtia 
plantarum margines, pedum atque digitos 
ſummos rubentes ſaepe et ſufflatos, quaſi 
arthriticos, infeſtans, denotat: Sub idem 
tempus verminationem colicae prorſus alie- 
nam ad inferiora viſcera percipit aegrotus. 
Importuna fit nunc alvus dejicienda; ex- 
cernunturque globuli mole et ſigura ovil- 
lum reterentes fimum ; per humeros ſum- 
mos, et ubique loci quo ſpina porrigitur, 
ſaltitant dolores quaſi tremuli vibranteſque z 
aculeati autem, magis quam alibi, per cor- 

| | poris 

poris ſuperiora. Cubitorum cruciamenta 
paralyſis quaedam, movendi poteſtatem 
non ſolum abripiens, ſed etiam quodam- 
modo ſentiendi obtundens, pedetentim ex- 


* cipit ; ſuperiora corporis atque ea ſola, in 


aegrotantibus pleriſque arripiens, ad inferi- 
ora nihilominus aliquando ſerpit paralyſis 
haecce. 

Talis morbi terminus frequentior; ſunt 
autem et alii: Etenim in ileum mutatus, 
omnia, quae prodant illud malum, reprae- 
ſentat: Mentis alienatio nunc excipit, vel 
comitiales acceſſiones, quales raro lethum 
minitantur fruſtra: Captus oculis hic, au- 
ribus ille, dimittitur. Paralyſis autem ea, 


in quam magna ex parte deſinit hic mor- 
bus, in longum prolata inveteraſcit; per- 


que complures annos quidam ea affecti, in 
aerumnis agentes, vitam omnino miſeran- 
dam perpeſſi ſunt: Atque etiam, ſiquando 
priſtinus eorum vigor membra reviſeret, 


una ventrem extemplo colica, ne requiem 
uſque ad temporis punctum, niſi in mem- 
bra 

bra paralyſi revocata, concedens aggredi- 


ur, 


DIAGNO 818. 


Haec ſigna, praecipua ſaltem, cum hoc 
morbo conſociata, qua e ſpeciem iſtam in- 
ſignem, cui nomen Colica Pictonum indi- 
derunt medici ſcriptores, conſingunt; nec 
magnus, quum haec in paralyſin tam ſaepe 
permutetur, et ea denuo invicem ad primor- 
dia revertatur ſua, limites quibus inter 
eam, aliaſque conſimiles (praeſertim quan- 
do paralyſis ſeſe obviam tulerit) internoſca- 
tur, ponendi labor erit. Quoniam vero, 
priuſquam paralyſis ſupervenerit, hanc in- 
ter et cognatas ſuas non facile ſit dijudica- 
tu; immo quoniam aliquando inter abdita 
diſcrimen lateat; ſi ideo ad iſtud deprehen- 
dendum aliquot ſigna proferam, quibus, i 
non ſemper, ſaepiſſime tamen ex affectibus 
conſimilibus excerpatur, rem propoſito 
congruentem me facturum autumo. 

A dyſenteria, quamvis in quibuſdam fig- 
nis hanc referentibus, maxime ſi a'teneſ- 

B mo 

mo ordiantur, urgente ſimu] muci et ſan- 
guinis profluvio, quanquam non fine nego- 
tio quodam, diſcernitur tamen colica noſ- 


tra: Non enim, more hujus, moleſtia dy- 


ſenterica, acerbitatem ſuam in longiuſculum 


tempus ſine levamine intendit, ſed in tem- 


poris tantillo commeat plus vice ſimplici, 


dyſenteriam quoque decedentem ſaepius 
teneſmus rariuſque naſcentem comitatur. 
Per ejus quoque vim acriorem, per al- 
vum magis pertinaciter adſtrictam, per 
dolores ſaepius a loco ſuo apud inteſtina, 
in corporis ſuperiora, exinde in ventticu- 
lum, denuo proſilientes, eoſdemque (quum 
non a ſede ſua dimoveantur, fed in abdo- 
mine fixa maneant) unico puncto magis 


ſedentes, a colica ſpaſmodica flatulenta 


dicta, diſtinguitur haec pictonum. 

Inter eandem autem et bilioſam, liquidius 
adhuc intercedit diſcrimen: Vomitum enim 
magis inſignem, pluſque bilis egerentem, 
affert poſterior illa. 

Nec non ab ileo diverſe ſe gerit colica 


pictonum; raro enim haec (ut ſuperius 


animad- 

animadverſum eſt) inter ejus initia talem 


accipit formam; neque niſi quum incuri-- 
oſius tractata, male curata, vel ſub finem 
v1 praedita fuerit vehementiori, in ileum 
diſcedit: Inverſus enim ille motus, qui 
periſtalticus nominatur, proprium eſt ilei 
ſignum, diſcrepantiam inter eam et colicam 
noſtram haud facile praetermittendam ex- 
hibet, Obſtant inſuper multa, ne pro viſ- 


cerum inflammatione habeatur hic dolor 
colicus; non enim una cum hoc ingruit 


febris ; vel, fi forſan adſit, haudquaquam 
viribus tantum pollet, quantum in inflam- 


matione continua. 


CAU SAE REMO TAE. 


Diagnoſticis peractis, in proximo eſt, ut. 
ea indagentur, a quibus hie morbus oriun= 
dus ſit. Uno ore medici, cum veteres tum 
recentiores, uſque ad hodiernum fere diem, 
ipſis iiſdem cauſis eum adſcripſerunt; quas 


{cilicet cauſas e febribus, venenis, acidis li- 
quor ibus 

quoribus aceſcentibus, arthritide, rheuma- 


tilmo, exhalatione per cutem impedita, 
ſcorbuto, et animi affectibus, petierunt. Ab 


eruditiſſimis autem quibuſdam hujus aevi 
medicis haec cauſarum ſeries ad examen 
poſtulata eſt; nec defuerunt iſti ſolertes 
homines, quin multa in medium proferrent 
doctura, plumbi ſolutiones atque calces, ad 
colicam pictonum procul dubio gignendam 
valentes, exordiis, quae adhuc ſunt com- 
menta, relegatis omnibus, et nulla excep- 
tione admiſſa, pro cauſis eſſe habendas ſolis 
atque veris. 

Praecipuus ex 11s Georgius Baker eques, 
eodem hoc morbo, prineipia ejus certa 
atque ſpecialia deprehendendi cauſa, con- 
quiſite nec ſine peritia multa penſato, 
memoratu hoc dignum habet, ſcil. va- 
riis rebus, ex iis vel medicamentis ve! 
venenis, quibus natura ſcatet, vires ſibi 
proprias ineſſe; ut et eorum unumquod- 
que effectibus, quos in humanum corpus 
unius formae ſibique conſtantes ipſum, nec 
aliud quoddam, praeſtat, ab aliis rebus di- 

ſtingui 

ſtingui poſſe ; plumbum, inquit ille, pro— 
prium ſibi vendicat, quod ab ipſo peculiari- 
bus notis inſignitus excitetur morbus; et 
quanquam minime ab hoc ſolerti ſcriptore 
nihil aliud, praeter plumbum aliquod ſimile 
progenerare, fit afſeveratum; non tamen 
ei (ut ex dictis pateat ſuis) hujuſce ortus 
ſuſpicio videtur abſimilis; praeſertim, quia 
non adhuc prodiit ſub dio alia, quae tam 
plene phaenominis ſuis reſpondeat, cauſa. 
Et quidem experimentis eruditi hujus 
medici, atque concluſionibus inde deductis 
ſedulo perpenſis, non dubium eſt mihi 


quin, ex uno eodemque veneno ſpeciali, 


plumbo ſcilicet, morbus ille de quo agi- 


mus, apud eos, qui in India ad occidentem 
degunt, the Dry-belly-ache, apud Anglos 
Damnoniorum Colica, aſt colica pictonum 
apud eos qui Europam reliquam incolunt, 
dictus ortum ducat. Nec quanquam in 
rerum conjunctionibus queiſdam, via qua 
hoc in ventriculum inducatur, non ipſo 
intuitu compareat, effectus nihilominus 
tam ſimiles, vix ac ne vix quidem, a cauſis 


abſi- 


14 DE COLICA SATURNINA. 


abſimilibus proventuros ponere, philoſo- 
phiae haud diſſentaneum eſt; congruens 
enim fibi et uniuſmodi natura: Si igitur 
jure nonnunquam arguatur plumbum, ſuſ- 
picandum ſemper. Tentaminibus quidem et 
animadverſionibus, quae poſtea fiant, diju- 
dicanda manet haec ſententia: Sit vero re— 
cordatum interea, quod, quamvis ob rei 


ipſius indolem, certa atque aperta ratio 
non adhiberi poſſit, veriſimilitudo tamen 
| ejus, meo ſaltem judicio, argumentis ne- 
quaquam attenuata, et uſu compertis illaeſa 
permanſit adhuc, Omnes vero cauſas quas 
cogitatio humana finxit, quum nec in hu- 
juſmodi tractatu prolixe diſſerendi copia 
fit, nec multa, quae ſententiam ſuperiorem 
fulciant, ſuppeditaverit experientia mea; 
praecipue vero quum ille nuper citatus, 
| intactum vix aliquod relinquens, praegreſ- 
ſus ſit, percurrere haudquaquam neceſſari- 
um eſſe videtur. Si vero pauca, quae hu- 
jus mali fontem, et modum quo in India 
occidua contingere credita eſt reſpicientia, 
mihi obviam venere, memorem, quantum 

fit ſatis me expleturum ſpero. Via quidem 
vaga, parum explorata, atque philoſophiae 
aliena, iſti, qui poſtquam medendi artem 
in regionibus antea dictis exercuiſſent, hu- 
Jus morbi in ſcriptis ſuis fecerunt mentio- 
nem, originem ejus indagarunt ; res ſcili- 
cet efficientes valide inter ſe diverſas, nec 
rei efficiendae (gregatim etiam) pares eſſe 
probatas, in unum congerunt: Res iſtae, ſi 
carptim annumeres, in fontanos latices in- 
quinatos, fructus acidos, potus e ſaccharo 
confectos recentiores, atque bilem, ut prae- 
cipuas referuntur. Minime autem, ex 
quovis argumento ſatis rato, conſtat, vel 
fructus acidos, vel aquas minus ſinceras, 
huic ipſi malo originem ſuam praebere: 
Sed potius, quoniam viſcera ſubinde tormi- 
nibus afficiant, in ſuſpicionem incidiſſe vi- 
dentur. Apud ea autem, quia cauſae ab 
aliis habitae, a nobis rejectae ſunt, moran- 
dum eſt pauliſper. 

Per me revera licet, et facile recipio, 
aquam immundam atque amaram, fructus 
necnon acidos, inſuetis tormina alvique 

dejectiones infligere poſſe ; notandum eft 
autem, quod, utcunque ab 11s torqueantur 
viſcera, proluvie laborandum fit alvo. 
Longe aliter autem res in morbo, de quo 
nunc agimus, ſe habent ; alvi enim con- 
ſtrictio, ferme inexplicabilis, indicio eſt 
characteris praecipuo. Et quidem, ubi 
nihil aliud praeter ea de hoc malo eſſet 
adhuc ſuſpicatum, aliquid tamen latens, 
nec hactenus deprehenſum, id tamen pro- 
generare, opiner, cauſa ſcilicet tum exco- 
gitata, ſibi, quod ad effectus, parum con- 
ſentiente. 

Innotuit inſuper, et pro certo habetur 
apud Antiguam inſulam, mortalium albo- 
rum plebem multo magis quam M#thiopi- 
ca mancipia, huic morbo obnox1os elle ; 
haecque praeſertim ea tempeſtate, qua jam 
maturata demetatur ſeges, quumque ope- 
ram impendant apud aedificia ad ſacchari 
ſuccos eliciendos atque coquendos con- 
ſtructa, hiſce malis implicari. Interea, quo- 
niam in oris 11s corrumpatur valde fpurci- 
tieque foeteat aqua puteana, pluviam ex- 

pectant 

pectant Europei incolae, utpote quae longe 
praecellat alteri; hanc igitur exceptam 
domiciliorum tectis- (quae aſſeribus ad im- 
bricum et tegularum exemplar formatis, 


minioque illitis contexuntur) canalibus e 


plumbo confectis in ciſternas demittunt, 
ibique in domeſticos recondunt uſus. 

Si igitur praeter dubia explicari poſſit, 
quod plumbum una cum aquis ex aſſeribus 
ſolutum delabi, vel in ciſterna corroſionem 
ab nſdem ſubire poſſit; ratio ob quam 
praediorum inſpectores, albentiorumque 


vulgus pejora ex hac colica, quam fuſci 


ho mines patiuntur, confeſtim apparebit. 
Magnam vim etenim aquae hujus pluvi— 
alis cum latice e ſaccharo expreſſo recen- 
tiori commiſtae, nec percolatione nec mora 
depurgatae hauriunt iſti; poenaſque dant 
ideo; ex puteis autem ſervorum potus : 
Si igitur aquarum immundities ad hunc 
morbum ſola valuiſſet, certe ſpurcas im- 
modice ex puteis atque amaras libentes 


Afri, ex ea graviſſima accepiſſent incom- 
| e moda; 

moda; aliis forſan immunibus : Nequa- 


quam autem hoc, ſed longe aliud, experi- 
entia comprobatum eſt, 

Si vero in aqua ſola delituiſſet malum, 
certe oppidi iſtius Jamaicenſis, quod Spa- 
niſh-Town nominatur, cives, eadem qua 
milites utentes, vix ferme illaceſſiti evaſe- 
rint. Fide tamen liquida probatur, ex re- 
bus, quas obſervantia ſua exploratas me- 
dicus quidam argutus memoriae tradidit, 
quod neque cives ipſi, neque militum prae- 
fecti, aeque ac gregarii milites, hac colica 
conflictarentur*, 

Solers ille ſcriptor, qui obſervata ſua de 
veneficio plumbi in lucem edidit, refert in 


tabulas exemplum fingulare, in quo ex 


aqua, cui ineiſe hoc virus opinatum eſt, 
ortum ſuum traxit idem morbus; narratur- 
que ab illo, generoſo cuidam, apud inſulas 
antea dictas agenti, mancipia fuiſſe multa: 
His omnibus in uſu fuiſſe aquas, eodem ad 
amuſſim ac eo modo, de quo jam memora- 
tum eſt, conquiſitas ; hujus familiae unum- 

R quemque 


* Vide Experimenta Joan. Hunter, M. D. Act. Meg, 
tom. iii. p. 227. 

quemque fere, colica vehemente, necnon 
ſaepe lethali, vexatum eſſe; medicum ideo 
(nec injuria) plumbum, aquis ex aſſeribus 
delatum, atque inter eas ſuſpenſum, hujus 
mali incuſaviſſe; nec opinioni -huic, nec 
votis ſuis fefelliſſe, quod ex iis qui a tali 
potu deinceps abſtinuere, nemo eſſet qui a 
tam peſtiferae colicae incurſibus non va- 
caret. 

Inter acta quoque Collegii Regii Medi- 
corum Londinenſis, tom. 2. Wallius ne- 
gotii inter quod, et id jam nuperrime me- 
moratum, non multum intereſt, mentio- 
nem facit, Inquit lle, 

A gentleman of this town was the father 
of a numerous offspring, having had one 
and twenty children, of whom eight died 
young, thirteen ſurvived their parents. 
During their infancy, and indeed until they 
had quitted the place of their uſual reſi- 
dence, they were all remarkably unhealthy ; 
being particularly ſubje& to diſorders of 
the ſtomach and bowels. The father, du- 
ring many years, was paralytic ; the mo- 
ther, for as long a time, ſubject to colics, 

and 

and bilious obſtructions. She died at laſt  , 


of an obſtinate jaundice, This diſeaſe had 
been ſeveral times removed by. the uſe of 
the Bath water; but it always came on a- 
gain ſoon after her return to Worceſter : 
And at laſt eluded every method and me- 
dicine which was tried. 

* After the death of the parents, this fa- 
mily ſold the houſe which they had ſo 
long inhabited. The purchaſer found it 
neceſſary to repair the pump. This was 
made of lead, which upon examination 
was found to be corroded, that feveral per- 


forations were obſerved in the cylinder in 


which the bucket plays; and the ciſtern 
in the upper part was reduced to the thin- 
neſs of common brown paper, and was full 
of holes, like a ſieve. The waters of this 
town are remarkably hard. They curdle 
ſoap; coagulate milk; let fall a large pre- 
cipitate upon the addition of an alkali, 
fixed or volatile; and, in dry ſeaſons, taſte 
bitter and aluminoſe. They conſequently 
contain a calcareous earth diſſolved by an 

acid, 

acid, which appears to be of the vitriolic 
kind. Though ſuch an impregnation may 
not make water a perfect menſtruum of 
lead, yet it certainly may make it capable 
of corroding that metal; and therefore 
the caution of Galen and Vitruvius, with 
reſpect to the uſe of leaden pipes, for the 
purpoſe of conveying water, as cited by 
you, appears to be well founded, for the 
reaſon which you have aſſigned, viz. be- 
cauſe ſo much lead may thus be mechani- 
cally mixed with and ſuſpended in water, 
as to communicate to it noxious qualities. 
The foregoing account fully confirms the 
truth of your obſervation; and indeed it 
is more than probable, that the water of 
this pump, thus mixed with lead, did oc- 
caſion the unhealthineſs of the family, who 
drank of it. Since 1 wrote what is above, 
I have been informed by the plumber em- 
ployed by that family, that he had ſeveral 
times repaired the pump; and particularly 
that he had done ſo not more than three or 


four years before that gentleman's death ; 
H and 

and that he then found it nearly in the 
ſame ſtate as has been deſcribed, ſo that 
the corroſion was effected in a ſhort time, 
and conſequently the water muſt have been 
very ſtrongly impregnated with the noxi- 
ous qualities of the metal.” 

Nec inſuper defuere qui fructibus vel 
acidis jam, vel ad acorem vergentibus, 
hunc morbum, ut ſobolem ſuam, adjudi- 
carunt : Sed, ſi tale judicium cum vero 
ſtetiſſet, multo longius ergo apud gentes 
atque latius, quam ſolet adhuc, graſſandum 
eſſet eidem : Turcis a ritibus ſuis interdicto 
vino, pomorum ſuccos, admodum acidos, 
nec parce in ejus locum ſufficiunt; rara 


tamen apud eos, et vix nomine ſignata, ta- 


lis colica. Anne vero (ut rem ulterius per- 


ſequamur) infantes, et homines imbecilli, 


quorum primae viae acidis exundant, in 


hanc colicaę ſpeciem, magis quam alii, pro- 
clives? Minime; ex iſto etenim acore 
diarrhoea, atque cholera, quod et bene no- 
tum eſt, plerumque concitantur. Percre- 
buit opinio, quod muſtum inter inteſtino- 

rum 

rum laxantia fit ; quodque, cum eo prolu- 
tum fit, periculoſa diarrhoea ſoleat induci ; 
imo de hoc adfert teſtimonium Hippocrates 
ipſe, yAeuxos aer xai diary ESI. | 

Ob quam cauſam igitur, Americae, e- 
juſque partium ſolſtitiis circumſcriptarum 
incolae ditiores, quibus eſt in uſu malorum 
citreorum, ſimiliumque parum maturorum 
vis magna; quique ex horum ſucco, et 
expreſſo ſacchari latice vetuſto, ſolitum ſu- 
um potum { punch nempe) conficiunt, hodie 


raro aut nunquam tali colica vexentur ? 


Eſtne quod ars fructus eos mitiores, quam 


erant olim, reddidit? De cultu tantum 
meliores minime liquet; ſed et ſatis li- 
quet de hujuſce liquoris e ſaccharo recen- 
tis a quo non adhuc iſtud virus plumbeum 
receſſit, copia apud pauperiores Europeos 
aſſumpta, et malorum originem quodam- 
modo prodit; ex liquore enim tali revera 
provenire mala obſervata ſunt. ? 

In ſummam igitur judicandum efle vide- 
tur, quod haec colica naſcens, alibi quam 
inter fructus acidiores, quaerenda fit : a 

| quibuſdam 

quibuſdam enim medicis fama inſignibus, 
qui apud regiones ardoribus ſubjectas ali- 
quamdiu commorati ſunt, perhibetur teſti- 
| monium, multum fructibus iſtis ad id ipſum 
malum ſummovendum commiſſum eſſe 
fidei: Nec hoc ſolum, ſed etiam iſtis ad- 
hibitis ab ejus impetu praecautum elle. 
Alii inſuper medici, contra ſpaſmos, dyſen- 
terias, et alia, quae labe quacunque oriun- 
da, apud plagas calidiores graſſantur, cer- 
tiores nos faciunt, meliora, quam plantae 
acido imbutae, non eſſe auxilia: Nec lan- 
guide hanc ſententiam exponit Jac, Bon- 
tius ; © videtur,' inquit ille, natura voluiſſe 
| | 5 * ex profeſſo, multas acidas et conſtringen- 
. * tes herbas e terra producere, contra vio- 

| © lentos et endemios morbos, dyſenteriam 
| © nempe, choleram, et ſpaſmum ortos ; ut 


* quaſi digito monſtraret, ubi haec vel ſimi 
$F lia mala naſcuntur, ibi locorum remedio— 
rum manifeſta, et etiam occulta qualitate 
* pugnantium, penuriam non fore *. 


Haud 

Haud ob aliquam aliam cauſam, quantum 


inveſtigatio mea proceſſit, bili hic morbus 


eſt, ut origini ejus, adſcriptus, quam quia 
bilis ſubinde, dum ex hoc laboratum fuit, 
prodiit evomita: Id autem potius a nauſea, 
et vomendi niſu, colicae aſſeclis et ſatelliti- 
bus, provenire videtur; namque vomitum 
importunum, a quacunque cauſa excitatum, 
bilem copioſam egerere, inter maxime nota 
habetur. Maritima quoque nauſea, ob 
ſignorum ſimilitudinem, aeque ac colica, ſi 
res ex hac penderet, incuſanda eſt bilis. 


Vocabulum ipſum revera, ſcil. bilis, ſicut 


nimis quam multa, quae medicis in promp- 
tu ſunt, ſine ſenſu adnexo, necnon ut in- 

ſcientiae larva, et obvolucrum uſurpatur. 
Apud Indiae occidentalis incolas (et cum 
1s conſentit Hillarius ſolers) ſancitum eſt, 
quod inter hujus mali cauſas annumeran— 
dus ſit ſacchari ſpiritus recens, ardentiſque 
ſaporis; huic ſententiae concors et mea. 
Nec ft ad modum, quo exprimitur atque 
conſicitur iſte latex, reſpiciamus, erit ardu- 
um expolitu, quare ex eo ſuboriatur. In 
1 Antigua 

Antigua enim inſula ſaccharinus ſuccus 
ipſe, inter ſaccharum conficiendum, plumbo 
1 -perſaepe objicitur ; in ciſternam enim 


| 

| 

| plumbo intus obductam, reQa quum a piſ- 
| trino defluxerit, recipitur ; exinde canali- 
bus e plumbo confectis defertur ad lebetes ; 
ex cupro equidem lebetes; plumbatum 
autem id in quo, quaſi in leQo, reponun- 
tur ; ex plumbo quoque canales quibus per- 


' 
| 
| | 
| | vehuntur laticis recrementa ad receptaculum 
ſuum; ex quo, ut 11s commiſceantur, quae 
liquoris, quem rum appellamus, comparan- 
B di gratia fermentationi eſſe ſubjecta conſue- 
verunt, depromuntur : Nec raro praeterea 


| a piſtrino uſque ad lebetes, operculi expers, 
acrique corroſionis (liquet enim experimen- 
tis) aliquantulum in plumbum exercenti, 
13h quod ad ſe et ſua patens progreditur jam 
i dictus canalis. 


a” — NT — 


Ex recrementis et aqua primis conſtat ea, 
ad laticem talem conficiendum, fermenta- 


— — 


tionem patienda miſtura; adjicitur 1is ille 
liquor qui, perfecta jam ſucci expreſſione 
ſtillatitia, in vaſe reſidens qunder nomina- 

tur, 

tur. E cupro necnon, quod ſtanno ob- 
ducitur, conſtat vas in quo perficitur di- 
ſtillatio; e ſtanno ſeu plumbo albo ejus pars 
ſuperior, ut et ſpira uſque ad vas progre- 
diens in quo refrigeratur humor. Si igitur 


ſtatuamus (quod quidem a nupero auctore 
ſagaci monſtratum eſt *) tali liquori, dum 
adhuc recens fit, ineſſe plumbeum quod- 
dam; vix deerit ratio, quare Europeos in- 
opes iſte morbus laceſſat, indicans ; nec 
quare, praecipue tempore meſſis, immuni- 
ores alia quavis tempeſtate, ſervos Afros a- 
pud aedificia, ad coquendum et diſtillan- 
dum parata, tunc degentes, largiuſque re- 
centem potum bibentes talem, maxime 
angat; nec contra, ob quam rem, incolae 
praeſertimque coloni, qui ſedulo de aqua 
et liquore praedictis cavent, in eundem vix 
unquam incidunt. 


CAUSA 


* Med. Tranf. vol. III. p. 132. Ke. 

CAUSA PROXIMA. 


Proxime ex ſpaſmo, inteſtina afficiente, 


naſcitur hic morbus; nec equidem hoc 


ab iis, quibus ad eorum inflammationem at- 
tribuitur, inficiatum. Itaque Van Swiete- 
nius ſimul ibidem inquit, Varia experi- 
© menta recenſita fuerunt, quae decent, 


© acria applicata inteſtinis ſpaſmos excitaſſe, 


in his fibris muſcularibus, per quos inteſ- 


© tinum conſtringeretur validiſſime; non 


© tantum in loco, cui acre applicatum fue- 
© rat, verum etiam in vicinis pluribus locis, 
© eodem tempore, lic conſtricta fuiſſe inteſ- 
* tina, ut omnis tranſitus contentis inclu- 
deretur. 

Alibi quoque, inter colicae cauſas enu- 
merandum, Si arthritica materia ad ſolita 
loca deponi impediretur, ſaepe in viſceribus 
* abdominalibus horrendos ſpaſmos excitat.” 


Similia 

Similia quoque profert Franciſcus Ho- 
mius, illuſtris praeceptor meus: A ſpaſtica 
inteſtinorum contractione oritur hic mor- 
* bus; eluceſcit a ſymptomatibus, cadave- 
rum inſpeCtione, et experimentis in vivis 
* animalibus inftitutis.” 

In eandem ſententiam ierunt Junkerus 
et Tronchinus. Eodem tempore inſuper, 
quo ab hoc ſpaſmo laboratur, abdominis 
muſculi ſe contrahentes, et anus ad interio- 
ra retractus, omnem inteſtinorum regionem 
majori vel minori gradu conſtrictam eſſe 
demonſtrant. 


PROGNOSIS. 


Omina, quibus hujus morbi exitus prae- 
ſagiendus, varietatem ex ſtatu aegrorum 
vario accipiunt: Pro temporis ſpatio inſu- 
per, per quod efficienti cauſae, ſuas vires in 
corpore congerendi, ſatellitiumque ſuum 
.adaugend! copia fuerit, auſpicia diverſa de- 
ducenda 

ducenda ſunt ; de his igitur nunc diſſeren- 
dum. 

Si ſit malignitatis expers, atque curioſe 
et perite tractatus fuerit morbus, toll: pote- 
rit ferme intra ſex dies vel hebdomada. 

Si vero ex incuria vel inſcientia, ad vim 
infeſtam provectus fuerit, per hebdomadas 
aliquot, vel etiam menſes exinde commo- 
rans, in paralyſeos eam ſpeciem, quae in 
corporis ſuperioribus torpet, tandem deſinit; 
vel, ingruente morbo ſontico, excipitur 
morte, ultimo miſerorum ſolatio. 


METHODUS MED END I. 


A ſpaſtica conſtrictione ſolvenda orditur 
medendi ratio; atque ex triplici ſpecie re- 
media, quae ad id efficiendum adhibeantur. 
Primo, Quae contra ſpaſmum valentia 
antiſpaſmodica nominantur ; 2do, Quae 
alvum cieant; 379, Quae mechanica vi 
diſtentionem concilient, Haec igitur ſingu- 
latim obiter attingam, 

Antequam 


: ET * 

Antequam haec remedia exquiſitius ag- 
grediar tractare, non erit alienum fortaſſis 
annotare, venaeſectionem, niſi febris adſit, 
nunquam prodeſſe, immo ſubinde detri- 
mentum adferre; minime enim inflam- 


mationi affine videtur eſſe hoc malum; 


nec equidem, quanquam alvi conſtrictio per- 
duret dies complures, et ventris non levis 


tenſio ſuboriatur, eſt cauſa, ob quam gan- 


graenam inteſtinorum metuamus. Prae- 
terea, quoniam ſub ſole torrido maxume ſae- 
viat morbus, ſanguis miſſus aegrum debilem 
plus juſto atque languentem reddere poteſt. 

Inter antiſpaſmodica annumerandus eſt 
calor, vel cum vel ſine humore corpori 
admotus; proſunt ad ſpaſmum quoque le- 
vandum epiſpaſtica; opium inſuper, atque 
olea mitia, ad idem conſilium perficiendum 
utilia. 

Ea vis ſpaſmi reſolvens, qua balneum 
calidum pollet, ab omnibus recognoſcitur; 
etiam ii, qui de morbis omnigenis, quibus 
adeſt ſpaſmus, diſſeruerunt, ei praecipuum 
inter ſpaſmum ſolyentia locum permiſe- 

runt. 

runt. Huic rei conſulens Chalmerus, dum 
opiſthotonon et tetanon tractat, teſtatur, 
Horum ſpaſmorum curationem in balneo 
et opio conſiſtere; aſſeverat quoque, 
laborantes ante balneum raro quicquam 
© devorare poſſe; ſed illius uſu contractio- 
3 © nes remittere,” Huic ſententiae pondus a 
45 Macaulio, eum ſpaſmum quem Anglice the 
bocked jaw appellamus tractanti, atque a 
| noſtro Whytt quoque adjicitur majus. 
Quantum veri in hoc fit, dijudicet omnium 
0 experientia; ea enim ſola adpellanda. 

| 1 | Si vero, ut nonnulli volunt, efficax fit 
1 ſolum modo balneum contra ſpaſmos, quo- 
rum locum ipſum attingit, deficiens interea 
# quod ad magis reconditos, reſpondendum 
1 eſt, balneum cutem afficiens, eamque lubri- 
| _.  , cans, per conſenſum ejus cum inteſtinis 
prodeſſe; reſque ita ſe habere experimen- 
tis ſancitur. Nec ob aliam cauſam, ut coli- 
cam lenientia, fomenta praeſcripſerunt Cel- 
Ei ſus, De Haenius, Huxhamius, Van Sweite- 
| nius, Dolaeus, Junkerus, et Hillarius. Bal- 
| neum quoque laudibus effert Hoffmannus : 
Au 4 Tron- 

Tronchinus inſuper balnea prodeſſe, ſi te- 
pida, affirmat: Poſtremo, fomentis collau- 
datis, autumat Huxhamius quod “ longe 
* feliciores effectus expectandi ſunt, ſi aeger 
in ſemicupium demittatur.“ A Citeſſio 
equidem accipimus, quod, ubi ne etiam ad 
horae momenti quietem profeciſſet balneum 
calidum, ei ſemper conſuetum erat, nec 
unquam dubitaverat, in frigidum, etiam 
hyeme ſumma, aegros demittere; provo— 
catque concives ſuos ut enuntient, anne, ex 
aegrotis qui ab illo tali ratione tractati 

erant, plerique incolumes evaſiſſent. 
Epiſpaſtica quoque, ventri applicata, 
ſaepe ex hac colica dolentibus levamen at- 
tulere ſubitum: Ex uſu quoque compa=- 
ruit, quodſi poſt ea confeſtim adhibeantur 
cathartica, vires eorum melius exerceantur. 
Opium praeterea dolores leniens, et ex- 
aſperantia obtundens, huic morbo, utpote 
ventriculi et inteſtinorum tunicas nervoſas 
laceſſenti, atque ideo ſpaſmos moleſtos ſe- 
cum omnino conſociatos afferenti, gravi et 
viroſo fortiſſime occurrit : Et equidem in 

ea reponenda eſt ſpes maxima: Ab hoc 
curationem ordiri voluerunt De Haenius et 


Hillarius. Necnon eorum, qui maxime in 
medicina inclaruerunt, tentamina ſaepius 


iterata idem comprobarunt ; nec id ſolum, 
ſed etiam, cum pertinaciter ſit adſtricta al- 
vus; cum, inflammatione abſente, ſpaſmi 
vires ſint ſuſpicandae; cum vomitus cathar- 
tica ſtatim ejiciens obſtet eorum efficaciae, 
cumque dolor exagitet immanis, comper- 


tum eſt ab iiſdem, opium, non modo ob 


virtutem eam, qua dolorem mulcet, ſed et 
iſtam, qua ſpaſmos ſolvit, ut cathartica ef- 
fectus ſuos praeſtent, eſſe neceſſarium. At 
compluribus, qui non ſine magno nomine 
medendi artem exercuerunt, laudata ſunt 
olea mitia large aſſumpta; utpote quae 
lubricantia et laxantia, ſpaſmum mitigent; 
nunc cum caſſia fiſtulari, nunc cum ſyrupo 
e roſis confecto, Tronchinus amygdalorum 
oleum adhibuit commiſtum. Attamen 
apud Indiae Occidentalis incolas, ubi ſaevit 


eadem colica, plantam quandam, et alvum 


liniter mollientem et oleoſam benigna ſub- 
mini- 

miniſtravit natura: Tale enim eſt oleum 
ricini, cujus faculrates, a medicis quibuſ- 
dam apud Londinum conlociatis, in ſecun- 
do Obſervationum Medicarum tomo quem 
in lucem edidere, luculenter ſunt expoſitae. 
At Fraſero quoque, poſtquam in regionibus 
ſupra dictis medicinam exercuiſſet, profer- 
tur teſtimonium, hoc ipſum oleum, a colica 
eadem vexatis, non fine commodo magno 
ab illo adhibitum eſſe: Quoniam vero nec 
omnes ſatis magnam medicamenti talis copi- 
am devorare queant, cum Gallici vini, vel 
ſacchari ſpiritus pauxillo miſtum, ſatius eſſet 
propinare, 

In ſecundum ordinem eorum, quibus 
huic morbo occurrendum eſt, ſuccedunt ca- 
thartica ; et haec vel ore aſſumpta, vel in 
anum injecta: E prioribus ſunt multa ; 
lenia quaedam, alia vero magis acria et ef- 
ficacia, qualia draſtica nuncupantur. Ex iis 
autem, quod ad hunc morbum, ea, quae 
leniter agunt, valentioribus hodie ante- 
ponuntur ; quia a vomitu acriora rejectan- 
te periclitatur; ipſa quoque inflammatio- 

nem 


* 

nem augentia, et inteſtinis irritationem 
praebentia, ſpaſmum intendere minitantur. 

Ex lenioribus vero, tartari cryſtalli rite 
inter maxime convenientia recenſentur ; 
commode enim portionibus exiguis, ſed 


faepe iteratis, adhibetur, uſque ad alicujus 


momenti copiam : Ex hac quoque admint- 
ſtratione, minus quam cathartica alia, mul- 
toque minus quam medii ſales reliqui, vo- 
mitum ciet; convenit idem igitur, quum 
etiam ad ſemunciam, ut linctus, aſſumitur: 
Glauberi praeterea ſal medius catharticum 
aliud praebet, neque acrimonia ſua exacer- 
bans, neque tormina adferens; quoniam 
vero faporis injucundi eft, et vomitu for- 
taſſe rejicietur, Culleni noſtri ſententia eſt, 
quod ſi communis ſalis quam maxime puri 


ſexta pars adjiciatur, melius ſe res ex eo ha- 
bebunt: Docet Warrenus, eum hoc ipſum 


medicamentum omnium efficaciſſimum uſu 
eomperuiſſe; necnon facilius et citius, ab 
hoc 1n aqua tepida ſola, vel ea, cum qua 
commiſcetur ſenna, infuſo, et alternis horis 


aſſumpto, alvum elle dejectam, quam ullo 


alio 

alio cathartico, quod violentius exiſtens 
draſticum nominatur, 

Laudat quidem ſcriptor nuperus et doe- 
tum, mercurium dulcem largiter aſſump- 
tum. Hoc autem medicamentum, a quibuſ- 
dam omnino praetermittendum videtur; 
quia non abeſt periculum inflammationis 
ab ejus uſu. lis vero hoc objicientibus 
reſpondeatur, me ſaltem judice, quod, iſto 
medicamento atque opio admiſtis, nec ca- 
tharticis aliis antea adhibitis, a periculo 
tali praecavebitur. 

Attamen ſi quando catharticum valentius 
fiat neceſſarium, jalapium rite paratum, et 
tartari chryſtallis adjunctum, ſub forma iſta, 
quae in Pharmacopeia Edinenſi pulvis e 
jalappa compoſitus nominatur, et guſtui 
minus ingratum, et ventriculo minus quam 
alia, quae vi gaudent ſimili, moleſtum erit. 

Scriptor Batavus alumen, ut et adverſus 
hunc, et alios inteſtinorum pertinaces atque 
cruciantes affectus valens commendavit : 
Complures quoque, nec autoritate mala 
comprobatas, de effectibus ejus ſalutiferis, 

protulit 

protulit hiſtorias . Ceb. Percival inſuper 


monet ipſum medicamentum idem circiter 


quindecies uſurpaſſe; adjicitque id tantum 
profecifſe, quantum teſtimonio jam recen- 
ſito fidem conciliaret. Portio, quae ei in 
uſu-fuit, a granis decem incipiens, nec vi- 
ginti ſuperans cum pari quantitate ſaccha- 
ri confundebatur. Cum Arabico gummi 
et ſpermate ceti vult ut miſceatur, ſi quan- 
do nimis aſperi et auſteri timor incidat. 
Certiores quoque facit grana ejuſdem quin- 
decim, quarta quaque, quinta, vel ſexta 
hora aſſumpta, leniter alvum ſolvere ple- 
rumque; dolorem praeterea, ſi non imma- 
nis ſit, demulcere: Imo etiam aliquando 
omnino ſopire. 

Nonnulli, poſtremo, medicinam facientes 
vomitoriis e ſtibio comparatis, ab obſtruc- 
tione inteſtina liberare conati ſunt; atque 
hoc iiſdem, portione exigua ſemel adhibi- 
ta, et juſto temporis interſtitio iterata, ad- 
hibitis; et quidem quando non omnino vo- 
mitu hae doſes rejiciantur, ad alvum cien- 


dam efficaciſſima hunt, 
Haec 


De Colica Pictonum Tentamen, et append. autore 
Joan. Graſhio. 

Haec ſunt praecipua ex medicamentis, 
quae ore aſſumpta, pollent ad inteſtina eva- 
cuanda. Varia autem ſunt praeterea, eo- 
dem conſilio in anum injecta; interanea 

enim ampliora, colon praeſertim, occupat 
hic morbus; ibique ſtercore in valvulas 
impacto ſaevit adhuc magis; alvi igitur 
ſubductio, celerius agens, opem fert citius ; 
et quidem, quia adeſt ſaepe vomitus ore 
aſſumpta rejecturus cathartica, colicam 
hancce alvum ſubducendo aggredi, nec 1 
ſine cauſa, ſolent medici: Primo enemata 
mitiora conveniunt; qualia ex aqua multa, 
cui adjicitur pauxillum olei minime acris, 
fiant : Si vero haec non votis reſpondeant, 
commiſcetur cum us aliquod ſtimulantis; et 
quidem ſtimulans deſideratum, non incaſſum 
inter ſales medios requiritur: Praeſtat au- 


tem ex 11s communis ſal marinus, Si denuo 
parum hoc modo proficiamus, ſennae foli- 
orum, vel cujuſcunque alvum cientis, cujus 
vires ſcilicet aqua educantur, infuſionem 
adhibere juvat. 


Tere- 

Terebinthinae quoque oleum, fi quantum 
unciam aequet adhibeatur, compertum eſt 
ſaepe non inutile medicamentum ; cavendum 
eſt autem, quod ad modum quo adminiſtra- 
tur; eſt enim periculum ne, inteſtina ſti- 
mulans, inflammationem iis inferat. Ex iis 
praeterea, quae a ſtibio ſunt, Cullenus nos 
certiores facit ſe non ſine eventu felici, drach- 
mam tartari emetici aqua ſoluti adhibuiſſe: 
Si vero faeces obſtent quo minus hoc retinea- 
tur, neceſſe eſt ut injiciatur nicotianae fu- 
mus: Qui altius penetrans, et ſeſe per om- 
nia inteſtinorum diffundens, magis ad al- 
vum deducendam pollere compertus eſt. 

Praeter cathartica, quae vel ore, vel ano 
ingerantur, eſt et aliud, quod in eorum lo- 
cum, quum fruſtrata ceſſerint, non ſine 
commodo ſubire poteſt; atque hoc eſt aqua 
gelida corporis inferioribus affuſa; aegro 
interim, femora, crura, et pedes nudo ſuper 
lapidem frigidulum ſtante. 

Attamen, ſi immanis {it conſtrictio, nec a 
quovis eorum, quae jam recenſita ſunt, de- 
bellanda, medici, quo voti compotes fiant, 


ad 

ad vim mechanicam ſe recipiunt ; exinde 
nonnunquam id aqua tepida molientes ; 
nonnuaquam argento vivo ; interdum ve- 
ro globulo metallico ore aſſumpto. 

Quando vero inteſtina tenutora obſtru- 
antur, atque apud ea res agenda, vix eſt 
ſperandum, quod, valvula coli reſerata, eo- 
uſque pertingeret aqua: Sed, e contrario, 
quando coli pars aliqua afficitur, aquam mi- 
nime vi diſtendente, aſt reſolvente praeſtare 
ſuos effectus, ſtatuere licet: Aqua tamen 
calida, hoc modo ſenſim injecta, multum 
a De Haenio ob vires ejus ſalutares collau- 
datur: Et a Culleno accepimus, eum expe- 
rimentis, quae ſibi inſtituere contigerat, hoc 
ipſum inter maxime efficacia remedia ha- 
bere. 

Argentum quoque vivum, purum, me- 
tallicum, nec aliquo modo mutatum, ut 
remedium colica ſpeciale habitum eſt; 
huicque tantum confiſus eſt Doverus, ut 
aſſeveraret, Reginam Carolinam (atque 
* colica revera extincta eſt) {i mercurium 
ſumpſiſſet, duodecim horarum ſpatio con- 
valituram.“ Sydenhamus autem illuſtris, 

qui nunquam fine cauſa nec temere ali- 
quod remedium damnavit, profert haec, 
de ileo diflerens, * Methodus eum curandi 
hactenus fere incognita fuit, quicquid 
jactabant de uſu argenti vivi, et globulo- 
rum, quae, praeterquam quod parum 
© conducunt, noxiam ſaepe haud,contem- 
* nendam inferunt.” 

Abſolutis jam its quae ad medicamenta, 
huic morbo tollendo inſervientia, pertinent, 


quantum ille morbus inteſtinorum fit pro- 
prius; reſtat ut quaedam de paralyſeos, in 


quam tam ſaepe prolabitur, curatione pro- 
feram: Et quidem in eo rerum ſtatu, a 
nervoſa vi renovata orditur, (ultro quaſi) 


curationis indicatio. 


Adhibenda autem ferme ſemper ea, quae 
paralyſi conveniunt. Atque ſunt ſtimu- 
lantia et extrinſecus et intus adhibita: 
Qualia ſunt veſicatoria, ſcintilla electrica, 
exercitatio, ſtrigilis, balneum calidum, bal- 
ſama, et gummi. A Van Swietenio aſſeve- 
ratum eſt, eum aliquando frictione, et em- 
plaſtris aromaticis abdomini ſuperimpoſitis, 

| eandem 


—— 

eandem ſuſtuliſſe; hac ſcilicet ratione, quia 
morbus hic apud nervos abdominales oriun- 
dus, debet etiam in origine ſua oppugnari: 
Talia vero ſtimulantia, an externe impoſita, 
an interne adhibita, ad exitum optandum 
vix unquam aliquod contulere. Paralyſi 
huic, Gallici, ut mihi ex authoritate per- 
quam aeſtimabili factum eſt notum, ab alvi 
ſolutione medici incipiunt ſubvenire; ex- 
inde decoctum lignorum ſudorem eliciens 
adhibent; et poſtea ad loca, ubi fontes 
metallo et ſulphure imbuti ſcatent, aegro- 
tantes amandant. 

Balneis calidis praecipue confiſus eſt 
M. De Senac, Indicatur revera hic quod- 
cunque ventriculum et inteſtina a colicae 
reliquiis nocentibus liberet, atque ejuſdem 
regreſſum diſtineat; quidam muſculorum 
vires ab aromatis, et infuſionibus amaris, 
ratione ſimul, qualem merent, ad inteſtina 
et eorum conditionem habita, reſumpſe- 
runt: Et equidem aquae ad Bathoniam 
noſtram ſcaturientes, utpote quae ventriculo 
infirmato proſint, haud raro in hoc affectu 

beneſicia 

beneficia contulere; imo etiam inſigniter 
aliquando praeſtare obſervatae ſunt, alvum 
dejicientes, poſtquam alia cuncta quibus 
profluvium, aegro tantopere, neceſſarium 


cCieri debet, tentata ſunt incaſſum; adeo ut 


ab iis diu hauſtis, lacteo praeſertim, nec 
alio penu uſurpato, acceptum eſt commo- 
dum eximium. | | 

Aſt revera fatendum eſt interea, quod, 
cum jam inveteraverit morbus penitus inſi- 
dens, medicorum hactenus nequaquam ſors 
fuit aliquid reperire, ſtatum aegro praeter 
infirmum, tenerum, et valitudinarium, con- 
ciliare valens: Ratio forſan ob quam prae- 
cipue meliora deſunt, nec magis proficere 


queunt medici, inſcientia ſaepe videtur eſſe 


modorum quibus in humanum corpus hoc 
virus irrepat; a praemiſſis autem facile ſut- 


picetur, meli cauſam primariam fortaſſis 


perpetuo concreſcentem, ſed oculorum 


aciem fugientem, remedia efficaciſſima 


fruſtrata poſſe reddere. 
In Actis Medicis de re vere occhi eſt 
facta mentio; a colicae iterato impetu, 
redditus 


' 

redditus eſt nervis reſolutus generoſus qui- 
dam.; nec res extemplo, quibus concitatus 
erat morbus, in propatulo fuere : Quum 
vero de iis, quae iſti in uſu fuerant, con- 
quiſitius ſcrutatum eſſet, vini Luſitanici quo- 
tidie libram ſumpſiſſe comparuit ; et, quo- 
niam antea medicis incidifſet ſuſpicio tale 
vinum interdum plumbo admiſto defaeca- 
tum eſſe, commonuerunt aegrum ut ab iſto 
potu abſtineret. Huic conſilio parens a 
morbo liberatus eſt cito, nec in eundem 


recidebat. 


EIS. 


